منٹھوکھا آبشار

سکردو سے 80 کلومیٹر کے فاصلے پر منٹھوکھا آبشار کو بہت سی ویب سائٹوں پر پاکستان کی سب سے بڑی آبشار کہا جاتا ہے، لیکن بظاہر یہ درست نہیں ہے۔ اس آبشار کی اونچائی 180 فٹ ہے۔ اس کی ایک اور خاص بات یہ ہے کہ اس کا پانی سردیوں کے موسم میں نیچے گرتے گرتے جم جاتا ہے اور نہایت حسین منظر پیش کرتا ہے۔ اس فہرست میں شامل دوسری آبشاروں کی طرح منٹھوکھا آبشار تک جانا بہت مشکل نہیں کیوں کہ یہ سڑک کے کنارے واقع ہے،
سکردو سے خپلو روڈ پر تقریباً 39 کلومیٹر کے فاصلے پر جہاں دریائے شیوک اور سندھ کا سنگم ہے‘ وہاں سے دائیں ہاتھ پر دریائے سندھ کے کنارے کارگل روڈ پر تقریباً 20 کلومیٹر کا فاصلہ طے کرنے کے بعد خرمنگ نامی علاقے میں منٹھوکا نامی گاؤں آتا ہے۔ جہاں سے دائیں ہاتھ پر کچی اور پتھریلی سڑک پر 3 کلومیٹر سفر کرنے کے بعد اس عظیم آبشار کے کنارے پہنچا جاسکتا ہے، 

منٹھوکا نامی اس آبشار تک پہنچنے کے لیےاسکردو سے خرمنگ کے لیے گاڑی کرایے پر لینی پڑتی ہے اور اگر سیاحوں کے پاس اپنی ذاتی گاڑی ہے تو بھی دو رویہ ٹریک والی پختہ سڑک کے سبب یہاں باآسانی پہنچا جاسکتا ہے۔

حوالہ جات